Vandag se sportnuusFoto: Twitter. Sokker: Kingsley Coman het die wendoel in die 60ste minuut aangeteken. Rugby: Dave Kilcoyne en Jean Kleyn het ook weens beserings die veld teen Leinster verlaat, maar volgens Johann van Graan (afrigter) is Snyman se besering ’n harde hou vir die span. “RG is ’n taai kalant en hy verlaat nie sommer die veld nie. Hy het ’n lynstaanbal gegaps en sleg geval; maar dit is waaroor rugby soms gaan. Daar is kere dat jy deur moeilike tye moet gaan.” Leinster het uiteindelik die wedstryd met 27–26 gewen. Groom het twee drieë gedruk, terwyl Van der Walt 15 punte met die skopskoen bygedra het. Krieket: Ali se uithalerbeurt het gesorg dat die besoekers 273 in hul eerste beurt kon aanteken, maar hulle is steeds 310 lopies agter Engeland se eerstebeurt-telling van 583/8. Die 38-jarige James Anderson het met die bal uitgeblink en spog met ’n boulontleding van 5/56. Hy benodig slegs twee verdere paaltjies vir 600 toetspaaltjies agter sy naam.